გიორგი გაბაიძე

გიორგი გაბაიძე (დ. 1 თებერვალი, 1988, ხიხაძირი, ხულოს მუნიციპალიტეტი) — ქართველი პოეტი, საქართველოს მწერალთა კავშირის  წევრი. ელექტრონული ბიბლიოთეკის www.Litclub.ge -ს დამფუძნებელი და მმართველი.

ბიოგრაფია
2010 წელს დაამთავრა ბათუმის შოთა რუსთაველის სახელობის სახელმწიფო უნივერსიტეტი. ლექსების წერა დაიწყო 16 წლის ასაკში, 2004 წლიდან. 2006 წელს გამოვიდა მისი პირველი პოეტური კრებული „მკვდარი პოეტის მთვარე“; 2008 წლის ბოლოს გამოიცა მეორე — „მომავლის მონატრება“. 2009 წელს გამოსცა კრებული „დაუსრულებელი წერილი“ (თანაავტორობით: ჰენრი დოლიძესთან, თაკო დიოგიძესთან და გიორგი ჭეიშვილთან). 2010 და 2015 წელს გამოიცა ლექსების კრებული „ა ბ გ დ“ (თანაავტორობით: როინ აბუსელიძესთან, აჩი ბერიძესთან, ჰენრი დოლიძესთან). 2011 წელს გამოვიდა კიდევ ერთი კრებული „მეცხრე ტალღა“ (თანაავტორობით: როინ აბუსელიძესთან, აჩი ბერიძესთან, გენრი დოლიძესთან, ქალთამზე სურმანიძესთან, მერაბ ჯიხაძესთან, ლევან დევაძესთან, მინდია ცეცხლაძესთან). არის ჟურნალ „ლიტერატურული მესხეთი“-ს ლიტერატურული კონკურს „პოეზიის დღე-შოთაობა“-ს სპეციალური (I) პრემიის ლაურეატი. ელექტრონული ბიბლიოთეკის www.Litclub.ge -ს დამფუძნებელი და მმართველი. დაჯილდოებულია ღირსების მედლით (2012).

 ბიბლიოგრაფია
 „მკვდარი პოეტის მთვარე“ — 2006 
 „მომავლის მონატრება“ — 2008
 „დაუსრულებელი წერილი“ — 2009
 „ა ბ გ დ“  — 2010
 „მეცხრე ტალღა“ — 2011
 „შენ ელი“ — 2013
 „ა ბ გ დ“ II  — 2015

ჯილდოები
 2011 — ჟურნალ „ლიტერატურული მესხეთი“-ს ლიტერატურულ კონკურსი „პოეზიის დღე-შოთაობა“, პრემია;
 2012 — ღირსების მედალი, საქართველოს სახელმწიფო ჯილდო, აჭარის განათლებისა და კულტურის სფეროს აღორძინების საქმეში შეტანილი განსაკუთრებული წვლილისა და ღირსეული სამსახურისათვის.

რესურსები ინტერნეტში

 გიორგი გაბაიძე  www.litclub.ge-ზე

კატეგორია:ქართველი მწერლები
კატეგორია:ქართველი პოეტები
კატეგორია:დაბადებული 1988
კატეგორია:საქართველოს ღირსების მედლით დაჯილდოებულები